Public procurement notice: Works Concession
Published: 2017-08-26
Buyer: Občina Piran
Country: SI
Contract type: Works
Procedure: Concession award procedure
CPV classification: 45210000: Building construction work | 45212413
Submission deadline: 2017-09-21
Award criteria: Other

Technical requirements: Predmet javnega razpisa je izbor zasebnega partnerja za potrebe celovite ureditve razpršenega hotela v naselju Padna z namenom vzpostavitve celovite ponudbe turističnih storitev.
Projekt obsega predvidoma rekonstrukcijo desetih (10) objektov z osemindvajsetimi (28) prenočitvenimi enotami oziroma enainšestdesetimi (61) ležišči, ureditev restavracije, recepcije ter parkirnih površin.
Za realizacijo projekta bo javni partner na podlagi izvedenega javnega razpisa enemu ali več izbranim zasebnim partnerjem za čas rekonstrukcije objektov ter zunanje ureditve, podelil stavbno pravico na 1 ali več zemljiščih s parc. št. 364, 309, 304, 285, 398, 374, 375, 433, 437, 438/1 in 453, vse k.o. 2634 – Nova vas (v nadaljevanju: zemljišča), ki so potrebna za izvedbo projekta, zagotovil osnovno projektno in investicijsko dokumentacijo in zagotovil informiranje in obveščanje javnosti.
Zasebni partner bo prevzel obveznost izdelave projektov za pridobitev gradbenega dovoljenja, projektov za izvedbo in izvedbo vseh del v skladu s projektno dokumentacijo ter zunanjo ureditvijo. Zagotoviti bo moral tudi financiranje rekonstrukcije objektov, opreme objekta, zunanje ureditve in pridobiti ustrezna upravna dovoljenja, potrebna za prevzem in delovanje rekonstruiranih objektov. Zasebni partner bo moral zagotoviti vzdrževanje in delovanje objektov za celotno obdobje trajanja javno-zasebnega partnerstva. Zasebni partner mora v času trajanja javnega zasebnega partnerstva v objektih izvajati dejavnost razpršenega hotela.
Javno-zasebno partnerstvo začne teči z dnem sklenitve pogodbe o javno-zasebnem partnerstvu, ki se sklene za obdobje do največ petindvajset (25) let.
Po zaključeni rekonstrukciji bo zasebnemu partnerju za čas do izteka pogodbe o javno-zasebnem partnerstvu na zemljiščih podeljena stavbna pravica, na podlagi katere bo zasebni partner pridobil pravico, da ekonomsko koristi objekte in sicer z namenom izvajanja dejavnosti razpršenega hotela.
Po izteku pogodbe o javno-zasebnem partnerstvu bo javni partner prevzel v last in upravljanje zadevne objekte, brez kakršnegakoli nadomestila, dodatnih obveznosti ali omejitev uporabe.
Projekt je v tej fazi enoten. Javni partner si pridržuje pravico, da v fazi pogajanj projekt razdeli na več sklopov, ki jih podeli ločeno. Javni partner si tudi pridržuje pravico, da v fazi pogajanj iz projekta izvzame posameznega ali več objektov, v kolikor bi se izkazalo, da je to bolj ekonomsko utemeljeno, vendar pa posamezni sklop ne sme obsegati manj kot pet objektov. Javni partner si pridržuje pravico, da v fazi pogajanj iz postopka izloči posamezni objekt, v kolikor bi se izkazalo, da za sklepanje javnega zasebnega partnerstva za posamezno nepremičnino niso izpolnjeni pogoji (na primer pravica tretje osebe, ki v fazi javnega razpisa javnemu partnerju ni znana, ali posest tretje osebe).
Javni partner si tudi pridržuje pravico, da v fazi pogajanj doreče število prenočitvenih enot in ležišč,v kolikor bi se izkazalo, da je to bolj ekonomsko utemeljeno.
Javni partner si tudi pridržuje pravico, da v fazi pogajanj iz projekta izvzame ureditev restavracije, v kolikor se zagotovi drugačen način prehranjevanja in je to bolj ekonomsko utemeljeno.
V sklopu pogajanj lahko zasebni partner ponudi dodatno ponudbo vezano na funkcioniranje razpršenega hotela, v kolikor bi se izkazalo, da je to bolj ekonomsko utemeljeno,
Glede zagotavljanja parkirnih površin bo javni partner z vsemi kandidati identificiral možne rešitve in morebitnem pristopu javnega partnerja k sodelovanju in razdelitvi bremena zagotavljanja parkirnih mest.
Vse nepremičnine, ki so predmet tega javno-zasebnega partnerstva, so v lasti javnega partnerja. Za dve nepremičnini s parc. št. 304 in 309, obe k.o. 2634-Nova vas, je sklenjena najemna pogodba, in sicer za določen čas do 1.12.2017.
V postopku izvedbe javnega razpisa je pravno varstvo zagotovljeno v okviru Zakona o pravnem varstvu v postopkih javnega razpisa (ZPVPJN, Ur.l.RS št. 43/11, 60/11 – ZTP-D, 63/13 in 90/14 – ZDU-1).